Document ID: /fineweb-2-swissfilter-quality_10-filterrobots/filtered/01798.jsonl.gz/767

Das si mir...dr JK Grosshöchstette. Mir si vom Ämmitau u si mit üsere Heimat töif verwurzlet. Mir heis gärn bodeständig u urchig. Üsers Reppertoire isch bunt gmischt u mir gäh üs Müeh,
geng müglechscht viu Komponischte z berücksichtige, we mir uf dr Bühni si, dass es e Liederstruss git wo viu abwächslig git u für jede öppis derby isch! Mir hei i üsne Reihe o e
Komponischtin, d Miriam Schafroth u da singe mir nathürlich o ihrer Lieder gärn u viufach grad früsch ab Press!
Der 1. Tenor gset ier hie uf disem Heugeli. Ja mir gäh geng aus!
2. Tenor gseht me hie. Si si afe zahlriich u mir müesse geng luege das mer ne no nache möge!!
Dr 1. Bass e wichtegi Schtimm. Schön isch das es ume e junge Ma hett gäh i dere Schtimm, es geit witer u tönt u klingt! Schön!
O im 2. Bass dörfe mir flotti Bursche mit schöne Schtimme derbi ha. Mir si stolz o chli Nachwuchs dörfe z verzeichne! (Glichgsinnti si immer härzlech Willkomme)
Darf i vorstelle: üse bewährt Vorstand!
Sit 2002 hei mir Vier üs zumene Quartett zämegschlosse!
Mir singe eifach a üsne Konzärt (Adväntskonzärt u Jahreskonzärt) u trätte süsch i dr Regel nid öffentlech uf, will mer alli süsch no e huufe um d Ohre hei! Mir halte üs a Traditionelle Jodelgsang
u grabe geng öppe auti, schöni Liedli us! Es isch schön eso zäme z musiziere!
Derbi si v.l.n.r. Dänu Blum, Miriam Schafroth, Peter Thierstein, Peter Schafroth